Illum il-Kunsill adotta l-Att dwar l-Aċċessibbiltà, direttiva dwar l-approssimizzazzjoni tal-leġislazzjoni tal-istati membri tal-UE dwar ir-rekwiżiti ta' aċċessibbiltà għall-prodotti u s-servizzi. Huwa stmat li aktar minn 80 miljun persuna fl-UE, affettwati minn xi livell ta' diżabbiltà, ser jibbenefikaw mir-regoli l-ġodda. Il-Kummissjoni ppreżentat il-proposta tagħha f'Diċembru 2015. In-negozjati bejn il-Kunsill u l-Parlament Ewropew intemmu bi ftehim proviżorju fit-8 ta' Novembru 2018. Fid-19 ta' Diċembru 2018 ir-rappreżentanti tal-istati membri fil-Coreper approvaw il-ftehim. L-adozzjoni tal-lum tal-Att dwar l-Aċċessibbiltà mill-Kunsill issegwi l-vot pożittiv mill-Parlament Ewropew fit-13 ta' Marzu 2019. Prodotti u servizzi aktar aċċessibbli għal ċittadini tal-UE: il-Kunsill japprova l-ftehim proviżorju mal-Parlament Ewropew (stqarrija għall-istampa, 19/12/2018) Proposta tal-Kummissjoni Pożizzjoni tal-Kunsill (approċċ ġenerali) Ara l-paġna tal-laqgħa